Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 601/14/3306	Považská Bystrica, 27.5.2015
EEČ : 2-26-58-2015

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Popis skutku
hoci bola ako matka podľa Zákona o rodine ako aj podľa rozsudku Okresného súdu XXXXX, sp. zn. XXXXX zo dňa 11.08.2008, právoplatného dňa 24.09.2008, povinná prospievať na výživu svojej dcéry XXXXX, nar. XXXXX, bytom u otca, sumou vo výške 59,75 Eur mesačne, ktoré výživné mala zasielať do 15. dňa v  mesiaci vopred k rukám otca dieťaťa, XXXXX, bytom XXXXX XXXXX, plneniu vyživovacej povinnosti sa od mesiaca január 2014 úmyselne vyhýbala tým, že najmenej od roku 2008 žila a pracovala XXXXX, pričom ale zo svojich príjmov na výživu svojej dcéry v XXXXX, ani na inom mieste pravidelne neprispievala, čím jej za obdobie od mesiaca január 2014 do mesiaca máj 2015 vrátane vznikol dlh na výživnom v celkovej výške 716.50 Eur, nakoľko časť výživného vo výške 120 Eur uhradila

lebo zanikla trestnosť činu

Odôvodnenie:
Poverený príslušník Okresného riaditeľstva PZ XXXXX, Obvodného oddelenia PZ XXXXX, uznesením ČVS: XXXXX zo dňa 04.06.2014 podľa § 199 ods. 1 Tr. por. začal trestné stíhanie pre prečin zanedbania povinnej výživy podľa § 207 ods. 2 Tr. zák. a následne uznesením ČVS: ORP-512/PU-PB-2014 zo dňa 31.07.2014 podľa § 206 ods. 1 Tr. por. vzniesol obvinenie XXXXX za prečin zanedbania povinnej výživy podľa § 207 ods. 2 Tr. zák. v podstate na tom skutkovom základe, že hoci bola ako matka podľa Zákona o rodine ako aj podľa rozsudku Okresného súdu XXXXX, sp. zn. XXXXX zo dňa 11.08.2008, právoplatného dňa 24.09.2008, povinná prospievať na výživu svojej dcéry XXXXX, nar. XXXXX bytom u otca, sumou vo výške 59,75 Eur mesačne, ktoré výživné mala zasielať do 15. dňa v  mesiaci vopred k rukám otca dieťaťa, XXXXX, bytom XXXXX, XXXXX, plneniu vyživovacej povinnosti sa od mesiaca január 2014 úmyselne vyhýbala tým, že najmenej od roku 2008 žila a pracovala XXXXX, pričom ale zo svojich príjmov na výživu svojej dcéry v XXXXX ani na inom mieste pravidelne neprispievala, čím jej za obdobie od mesiaca január 2014 do mesiaca máj 2015 vrátane vznikol dlh na výživnom v celkovej výške 716.50 Eur, nakoľko časť výživného vo výške 120 Eur uhradila.

Po skončení skráteného vyšetrovania poverený príslušník PZ predložil prokurátorovi vyšetrovací spis, vedený v trestnej veci obv. XXXXX s návrhom na zastavenie trestného stíhania podľa § 215 ods. 1 písm. h/ Tr. por. s poukázaním na ustanovenie § 86 ods. 1 písm. a/ Tr. zák.

	Preskúmala som vyšetrovací spis ČVS: XXXXX a dospela som k záveru, že predmetný návrh povereného príslušníka PZ na zastavenie trestného stíhania je opodstatnený.

	Poškodený XXXXX do zápisnice o výsluchu svedka - poškodeného zo dňa 29.04.2015 uviedol, že dlžné výživné bolo v celej výške uhradené a bolo tiež  uhradené bežné výživné aj za mesiac máj 2015. Uviedol, že neplatenie výživného nemalo trvalo nepriaznivé následky pre jeho dcéru XXXXX. 

	Obvinená XXXXX do zápisnice o výsluchu obvineného zo dňa 24.02.2015 uviedla, že si je vedomá dlžného výživného voči svojej dcéra a že sa bude snažiť dlžnú čiastku v čo najkratšej dobe uhradiť.. 

	 Prečinu zanedbania  povinnej výživy podľa § 207 ods. 2 Tr. zák. sa dopustí ten, kto sa najmenej tri mesiace v období dvoch rokov úmyselne vyhýba plneniu svojej zákonnej povinnosť vyživovať alebo zaopatrovať iného.

           Dôkazmi vykonanými v priebehu skráteného vyšetrovania bolo zistené, že obv. XXXXX svojím protiprávnym konaním, teda neplnením si vyživovacej povinnosti voči svojej dcére XXXXX v období od januára 2014 do apríla 2014 vrátane, po formálnej stránke naplnila všetky zákonné znaky skutkovej podstaty prečinu zanedbania povinnej výživy podľa § 207 ods. 2 zák. 

           Podľa § 86 ods. 1 písm. a/ Tr. zák. trestnosť prečinu zanedbania povinnej výživy podľa § 207 Tr. zák. zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	 S prihliadnutím k tomu, že obv. XXXXX si dodatočne splnila vyživovaciu povinnosť voči svojej dcére určenú súdom v celom rozsahu a trestný čin nemal trvalo nepriaznivé následky, trestnosť prečinu zanedbania povinnej výživy týmto zanikla, čo je v súlade s citovaným ustanovením § 86 ods. 1 písm. a/ Tr. zák.

	Podľa § 215 ods. 1 písm. h/ Tr. por. prokurátor zastaví trestné stíhanie, ak zanikla trestnosť činu.

	S prihliadnutím na tieto skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Lenka Danihlíková
prokurátorka